Карън Гуудуин
Балет

Превод от английски: Светослав Митев, 2002

chitanka.info

Всяка събота — косата лъсната, забодена

с карфици, слепоочия пулсиращи

с желязното пиано, глезените

стегнати във спретната и розова коприна,

в телата ни отваря се врата,

за да намалеят. По-леки от пера,

подобни на котешка стъпка,

издигнати хартиени ръце,

дорде несвикналият дъх

във костите ни тръпне,

като че ли да се родиш веднъж

не е достатъчно.

Ние отваряме, затваряме бедра,

и се извисяваме с невидимата струна,

но времето извиква на гърдите ни

сенки в огледалните стени.

И аз предвиждам в бъдеще да се смалявам,

за да пазя равновесие на пръсти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.